Amás, la OMS informa que nun se dio nengún casu en que'l contautu con productos, animales o materiales procedentes de les zones afeutaes pol SARS fuera fonte d'infeición pa les persones. Por tanto, nun esisten razones pa pensar que'l contautu esternu coles unviaes postales (cartes, paquetes, prensa...) o mercancíes que lleguen dende zones afeutaes pol SARS constituyan un riesgu pa la salú pública.